stanford-oval/wikipedia huggingface dataset:
เฟมบอย
การใช้งาน > นิรุกติศาสตร์

ตามที่ Dictionary.com กล่าว คำว่า femboy เกิดขึ้นในช่วงทศวรรษที่ 1990 และเป็นคำประสมจากคำว่า fem (ย่อมาจาก feminine และ femme) และคำว่า boy รูปแบบคำว่า femboi ใช้คำศัพท์ในกลุ่ม LGBT คือ boi. ภายในปี 2000 คำว่า boi ได้มีความหมายถึง "ชายหนุ่มที่เป็นเกย์และมีลักษณะน่าดึงดูด" คำว่า "boi" ยังใช้เป็นตัวสะกดทางเลือกสำหรับ "boy" โดยไม่มีความหมายเกี่ยวกับเพศวิถี
การใช้งาน > คำจำกัดความ

Femboy หมายถึงบุคคลเพศชายหรือบุคคลที่ไม่ใช่เพศไบนารี ที่ใช้ลักษณะภายนอกและวัฒนธรรมแบบผู้หญิงเพื่อแสดงด้านที่เป็นความเป็นผู้หญิงของเพศชายตามประเพณี Collins English Dictionary กำหนดว่า femboy เป็น "เพศชายที่มีลักษณะภายนอกและพฤติกรรมที่ถือว่าเป็นแบบผู้หญิงตามประเพณี" ตามที่ Dictionary.com กล่าว รูปแบบของ femboi อาจหมายถึงบุคคลที่มีลักษณะ "อ่อนโยน" เช่นชายที่ข้ามเพศหรือเลสเบี้ยนสไตล์บุตช์ ในอดีต คำนี้ถูกใช้เป็นคำด่าทอชายที่ไม่แสดงออกในแบบความเป็นชาย แต่ปัจจุบันถูกนำกลับมาใช้ในความหมายเชิงบวก ถึงแม้ว่าคำนี้ยังอาจถูกใช้เป็นคำดูถูกต่อหญิงข้ามเพศได้อยู่ คำว่า femboy เป็นคำที่ใช้บ่งบอกการแสดงออกทางเพศและไม่ได้ระบุรสนิยมทางเพศหรืออัตลักษณ์ทางเพศของบุคคลนั้น ๆ
นอกจากนี้ คำว่า femboy ยังไม่ถูกใช้เฉพาะในภาพลามกเท่านั้น แต่ยังหมายถึงเพศชายที่มีส่วนร่วมในการแต่งกายข้ามเพศหรือมีความชอบในการแต่งกายข้ามเพศแบบเฟติชโดยไม่มีความหมายทางเพศ บนแพลตฟอร์มต่าง ๆ เช่น ทัมเบลอร์ คำว่า femboy ถูกใช้เพื่อบ่งบอกถึงบทบาททางเพศของเกย์ที่คล้ายคลึงกับผู้หญิงในวัฒนธรรมตะวันตก และเกี่ยวข้องกับคำศัพท์อย่างเช่น boywife และ pussyboy ที่ใช้บ่งบอกถึง "ชายที่มีลักษณะเป็นฝ่ายรับอย่างชัดเจนในความสัมพันธ์ทางเพศและมีความปรารถนาที่จะถูกการเจาะทางเพศโดยชายที่เป็นฝ่ายรุกและแสดงออกถึงความเป็นชาย" Femboy ยังถูกมองว่าเป็นแบบเฟติช และกลุ่มของ femboy มีการเลือกปฏิบัติในการยอมรับสมาชิก ซึ่งนำไปสู่การสร้างกลุ่มในและกลุ่มนอก
คุณลักษณะ

การวิเคราะห์ในปี 2022 เกี่ยวกับผู้สร้างคอนเทนต์ชายที่มีผู้ติดตามมากที่สุดบน TikTok พบว่ามีลักษณะของความเป็นผู้หญิง เช่น การใช้ย้อมผมและเครื่องประดับ งานวิจัยชี้ว่าผู้สร้างคอนเทนต์ชั้นนำของแพลตฟอร์มเหล่านี้มีความ "ค่อนข้างเป็นเนื้อเดียวกัน [...] เกือบทั้งหมดเป็นคนผิวขาว รูปร่างดี หนุ่มแน่น มีความสมมาตรของใบหน้าเกือบสมบูรณ์แบบ และตกแต่งร่างกายอย่างมาก" โดยระบุว่าผู้สร้างคอนเทนต์ชายใช้คำนี้แทนที่ป้ายกำกับ effeminate และ gay
Femboy อาจมีส่วนร่วมในการแต่งกายข้ามเพศ ซึ่งเครื่องแต่งกายที่เกี่ยวข้องกับสุนทรียศาสตร์ของ femboy ได้แก่ กระโปรง, เดรส และถุงเท้ายาวถึงเข่า Jules Joanne Gleeson ระบุว่า femboys ใน 4chan "มักแต่ไม่เสมอไปที่จะได้รับความช่วยเหลือจากHRT" Femboys หลายคนชื่นชอบรูปแบบที่เป็นผู้หญิงโดยไม่มีหน้าอก ทำให้บางคนใช้ยาที่ใช้ในการบำบัดด้วยฮอร์โมนยืนยันเพศร่วมกับสารที่อ้างว่าช่วยยับยั้งการเติบโตของหน้าอก องค์ประกอบของความเยาว์วัยในวัฒนธรรม femboy ได้ก่อให้เกิดคำถามเกี่ยวกับระยะเวลาที่บุคคลสามารถเป็น femboy ได้
สำหรับบุคคลข้ามเพศจากชายเป็นหญิง การเป็น femboy อาจเป็นวิธีการหลีกเลี่ยงความยากลำบากทางการแพทย์ของการเปลี่ยนผ่าน Gleeson ยังเสนอว่าการดำรงอยู่ของ femboy เป็นวิธีการหลีกหนีโรคกลัวคนข้ามเพศทั้งภายในและภายนอก ควบคู่ไปกับ "ตราบาปเฉพาะ" ที่ผู้หญิงข้ามเพศประสบ เธอมองว่า femboy เป็น "ปรากฏการณ์ผู้หญิงที่สร้างขึ้นเอง" ซึ่งคัดค้านแนวทางการแพทย์แบบดั้งเดิมเกี่ยวกับการเปลี่ยนเพศ และเป็นตัวอย่างของ "สภาวะที่ไม่แน่นอนของความสัมพันธ์ทางเพศร่วมสมัย"
Femboy มีความคล้ายคลึงกับคำว่า shemale ตรงที่ทั้งสองหมายถึงบุคคลที่แสดงลักษณะความเป็นชายและความเป็นหญิงพร้อมกัน ในเวลาเดียวกัน; พวกเขาแสดงความเป็นหญิงในลักษณะที่บอบบางโดยไม่มีการทำให้เป็นวัตถุทางเพศของร่างกายผู้หญิง เช่น หน้าอกใหญ่ ในวารสาร Porn Studies Emerald Vaught มองว่า femboys ครอบคลุมทั้งชายที่เป็นcisgender ที่มีความเป็นผู้หญิงและผู้หญิงข้ามเพศที่เป็นฝ่ายรับแม้จะไม่มีลักษณะทางกายภาพที่เป็นผู้หญิงก็ตาม ในสื่อลามก เธอมองว่า femboy มีความเกี่ยวข้องกับความคิดเรื่อง "รูปลักษณ์เยาว์วัย" เช่นเดียวกับtwink (สแลงเกย์) และแสดงให้เห็นว่าเป็น "องค์ประกอบของจินตนาการทางเพศ" ของความเป็นผู้หญิงแบบข้ามเพศ
แหล่งข้อมูลอื่น

Femboy รายการที่ Know Your Meme, a wiki
เฟมบอยที่ประกาศตัวเองว่าไม่ระบุเพศF1NN5TER
วอลเลย์บอลหญิง ซี วี.ลีก 2023

| รายละเอียด |
| --- | --- |
ประเทศเจ้าภาพ:  เวียดนาม  ไทย
เมือง: จังหวัดหวิญฟุก จังหวัดเชียงใหม่
วันที่: 4 – 13 สิงหาคม
ทีม: 4 (จาก 1 สมาพันธ์)
สถานที่: 2 (ใน 2 เมืองเจ้าภาพ)
ชนะเลิศ:  ไทย (สมัยที่ 4th)
รองชนะเลิศ:  เวียดนาม
อันดับที่ 3:  อินโดนีเซีย
อันดับที่ 4:  ฟิลิปปินส์
สถิติการแข่งขัน
จำนวนนัดที่แข่งขัน: 6
ผู้ชม: 15,600 (2,600 คนต่อนัด)
เว็บไซต์อย่างเป็นทางการ
ซี วี.ลีก
← ก่อนหน้าถัดไป →
วอลเลย์บอลหญิง ซี วี.ลีก 2023 (อังกฤษ: SEA Women's V.League 2023) เป็นการแข่งขันในประเภทหญิงครั้งที่ 3 ของวอลเลย์บอล ซี วี.ลีก ซึ่งแข่งขันโดยทีมวอลเลย์บอลหญิงทีมชาติจำนวน 4 ทีม ที่เป็นสมาชิกของสมาคมวอลเลย์บอลแห่งเอเชียตะวันออกเฉียงใต้ (SAVA) ซึ่งเป็นหน่วยงานกำกับดูแลกีฬาระดับภูมิภาคในสังกัดสมาพันธ์วอลเลย์บอลเอเชีย (AVC)
สนามที่ 1 จัดขึ้นที่จังหวัดหวิญฟุก ประเทศเวียดนาม ระหว่างวันที่ 4 - 6 สิงหาคม ส่วนสนามที่ 2 จัดขึ้นที่จังหวัดเชียงใหม่ ประเทศไทย ระหว่างวันที่ 11 - 13 สิงหาคม
ทีม

อินโดนีเซีย
ฟิลิปปินส์
ไทย
เวียดนาม
สถานที่แข่ง

| สนามที่ 1 | สนามที่ 2 |
| --- | --- |
หวิญฟุก ประเทศเวียดนาม: เชียงใหม่ ประเทศไทย
ศูนย์กีฬาในร่มจังหวัดหวิญฟุก: สนามกีฬาสมโภชเชียงใหม่ 700 ปี
ความจุ: 3,000
ผลลัพธ์และอันดับ

บทความหลัก: วอลเลย์บอลหญิง ซี วี.ลีก 2023 – สนามที่ 1
บทความหลัก: วอลเลย์บอลหญิง ซี วี.ลีก 2023 – สนามที่ 2
| สนามที่ | วันที่ | ที่ตั้ง | ชนะเลิศ | รองชนะเลิศ | อันดับที่ 3 | อันดับที่ 4 | เงินรางวัล ($) |
| --- | --- | --- | --- | --- | --- | --- | --- |
| 1 | 4–6 สิงหาคม 2023 |  หวิญฟุก |  ไทย |  เวียดนาม |  อินโดนีเซีย |  ฟิลิปปินส์ | 17,000 |
| 2 | 11–13 สิงหาคม 2023 |  เชียงใหม่ |  ไทย |  เวียดนาม |  อินโดนีเซีย |  ฟิลิปปินส์ | 17,000 |
ดูเพิ่ม

วอลเลย์บอลชาย ซี วี.ลีก 2023
แหล่งข้อมูลอื่น

เว็บไซต์ของวอลเลย์บอล ซี วี.ลีก
| ด ค กวอลเลย์บอลอาเซียนกรังด์ปรีซ์ และ ซี วี> ลีก |
| --- | --- | --- |
| ชาย |  2023  สนามที่ 1   สนามที่ 2  2024  สนามที่ 1   สนามที่ 2  |  |
| หญิง |  2019  สนามที่ 1   สนามที่ 2   2022  2023  สนามที่ 1   สนามที่ 2  2024  สนามที่ 1   สนามที่ 2  |  |
สมาคมวอลเลย์บอลแห่งเอเชียตะวันออกเฉียงใต้
สุภา หารหนองบัว

| ศาสตราจารย์ดร>  สุภา หารหนองบัว ม.ป.ช., ม.ว.ม. |
| --- | --- |

คณบดีคณะวิทยาศาสตร์  มหาวิทยาลัยเกษตรศาสตร์  (คณบดีท่านที่ 7)
ดำรงตำแหน่ง 27 ก.พ. 2557 – 26 ก.พ. 2561
ก่อนหน้า: สุรพล ภัทราคร
ถัดไป: อภิสิฏฐ์ ศงสะเสน
กรรมการสภามหาวิทยาลัย มหาวิทยาลัยเกษตรศาสตร์ ประเภทผู้บริหาร
ดำรงตำแหน่ง 19 เม.ย. 2560 – 26 ก.พ. 2561
กรรมการสภามหาวิทยาลัย มหาวิทยาลัยเกษตรศาสตร์ ประเภทคณาจารย์ประจำ
ดำรงตำแหน่ง 16 พ.ย. 2553 – 15 พ.ย. 2555
ประธานสภาคณบดีวิทยาศาสตร์แห่งประเทศไทย (สควทท.)
ดำรงตำแหน่ง 2558–2560
นายกสมาคมเคมีแห่งประเทศไทย ในพระอุปถัมภ์ ศาสตราจารย์ ดร.สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
ดำรงตำแหน่ง 2560–ปัจจุบัน
กรรมการผู้ทรงคุณวุฒิในคณะกรรมการสภาวิชาชีพวิทยาศาสตร์และเทคโนโลยี
ดำรงตำแหน่ง 2564–ปัจจุบัน
 

ศาสตราจารย์ สุภา หารหนองบัว ภาคีสมาชิกราชบัณฑิตยสถาน นายกสมาคมเคมีแห่งประเทศไทย , ประธานสภาคณบดีคณะวิทยาศาสตร์แห่งประเทศไทย (พ.ศ. 2559-2560) , คณบดีคณะวิทยาศาสตร์ มหาวิทยาลัยเกษตรศาสตร์ (พ.ศ. 2557-2561)
ประวัติ

สุภา หารหนองบัว เกิดเมื่อวันที่ 9 เมษายน พ.ศ. 2507 ที่จังหวัดร้อยเอ็ด เป็นบุตรีของนายสุดใจ และนางสังวาลย์ พลมั่น สมรสกับศาสตราจารย์ ดร.สุพจน์ หารหนองบัว มีบุตรสองคน คือ นายภานรินทร์ หารหนองบัว และนางสาว ภิญสุภา หารหนองบัว
การศึกษา

สุภา หารหนองบัว สำเร็จการศึกษาในหลักสูตรวิทยาศาสตร์บัณฑิต สาขาเคมี จุฬาลงกรณ์มหาวิทยาลัย เมื่อปี พ.ศ. 2529 สำเร็จการศึกษาในหลักสูตรวิทยาศาสตรมหาบัณฑิต สาขาเคมีเชิงฟิสิกส์ จุฬาลงกรณ์มหาวิทยาลัย ในปี พ.ศ. 2531 และศึกษาในระดับปริญญาเอกที่ University of Innsbruck ประเทศออสเตรีย โดยมี Professor Dr. Bernd M. Rode เป็นอาจารย์ที่ปรึกษา และได้รับปริญญา Dr.rer.nat สาขาเคมี ในปี พ.ศ. 2534
การทำงาน

สุภา หารหนองบัว เข้ารับราชการที่ภาควิชาเคมี คณะวิทยาศาสตร์ มหาวิทยาลัยเกษตรศาสตร์ เมื่อปี พ.ศ. 2533 ได้รับการแต่งตั้งให้ดำรงตำแหน่งผู้ช่วยศาสตราจารย์ในปี พ.ศ. 2538 รองศาสตราจารย์ในปี พ.ศ. 2547 และศาสตราจารย์ ในปี พ.ศ. 2556
ศ.ดร.สุภา หารหนองบัว มีความสนใจด้านการออกแบบโครงสร้างโมเลกุลยาโดยอาศัยวิธีคำนวณทางเคมีคอมพิวเตอร์ และนำเอาการจำลองโครงสร้างเอนไซม์ที่เป็นโมเลกุลเป้าหมายในการพัฒนายาใหม่ และสนใจการพัฒนาวิธีทดสอบฤทธิ์ทางชีวภาพและการทำนายความเป็นพิษของสาร  นอกจากนี้ยังมีความสนใจการศึกษาสมบัติของสารพอลิเมอร์กึ่งตัวนำเพื่อนำไปสู่การพัฒนาวัสดุชนิดใหม่ที่ใช้ประโยชน์ด้านการนำไฟฟ้าและวัสดุทางเทคโนโลยีชีวภาพ และได้ร่วมกับนักวิจัยในทีมวิจัยพัฒนากระบวนการทดสอบฤทธิ์ทางชีวภาพ โดยมีผลงานวิจัยตีพิมพ์ในวารสารวิชาการนานาชาติจำนวน 150 เรื่อง  บทความปริทรรศน์และตีพิมพ์ในหนังสือจำนวน 5 เรื่อง ผลงานวิจัยถูกอ้างอิงรวมกันมากกว่าสองพันครั้ง
การบริหาร

นอกจากการวิจัยแล้ว ศ.ดร.สุภา หารหนองบัว ได้ทำงานบริหารด้วย โดยเริ่มจากการเป็นรองหัวหน้าภาควิชาเคมี หัวหน้าภาควิชาเคมี และคณบดีคณะวิทยาศาสตร์ มหาวิทยาลัยเกษตรศาสตร์ สำหรับการบริหารในระดับมหาวิทยาลัย ศ.ดร.สุภา หารหนองบัว ได้ดำรงตำแหน่งกรรมการสภามหาวิทยาลัย มหาวิทยาลัยเกษตรศาสตร์ ประเภทคณาจารย์ประจำและประเภทผู้บริหาร และเป็นกรรมการสภาวิชาการ มหาวิทยาลัยเกษตรศาสตร์
รางวัล/เกียรติยศ

ศ.ดร.สุภา หารหนองบัว ได้รับรางวัลต่าง ๆ เช่น รางวัลนักวิทยาศาสตร์รุ่นใหม่ จากมูลนิธิส่งเสริมวิทยาศาสตร์และเทคโนโลยีในพระบรมราชูปถัมภ์ ประจำปี พ.ศ. 2540 ได้รับรางวัลสภาวิจัยแห่งชาติ สาขาเคมีและเภสัช ประเภทรางวัลชมเชย ประจำปี พ.ศ. 2543 ได้รับรางวัล 2002 TWAS Prize for Young Scientist in Thailand ในปี 2545 จากสำนักงานคณะกรรมการวิจัยแห่งชาติและ Third World Academy of Science และได้รับทุนวิจัย ลอริอัล ประเทศไทย เพื่อสตรีในงานวิทยาศาสตร์ ประจำปี พ.ศ. 2549 โดยการสนับสนุนของสำนักเลขาธิการคณะกรรมการแห่งชาติว่าด้วยการศึกษา วิทยาศาสตร์และวัฒนธรรมแห่งสหประชาชาติ  เป็นต้น
กิจกรรม

นอกจากงานวิจัยและงานสอนแล้ว ศ.ดร.สุภา หารหนองบัว ยังได้ร่วมกิจกรรมของสมาคมวิชาชีพและองค์กรทางด้านวิทยาศาสตร์ต่าง ๆ ของประเทศไทย ได้แก่ เป็นกรรมการบริหารสมาคมเคมีแห่งประเทศไทยฯ เป็นสมาชิกสมาคมวิทยาศาสตร์แห่งประเทศไทย เป็นสมาชิกบัณฑิตสภาวิทยาศาสตร์และเทคโนโลยีแห่งประเทศไทย เป็นสมาชิกสมาคมวิทยาศาสตร์และวิศวกรรมเชิงคำนวณ และเป็นกรรมการจัดการประชุม Annual National Symposium on Computational Science and Engineering (ANSCSE) และการประชุม Thai Theoretical Chemistry Summer School (T2C2S) และเป็นกรรมการจัดการประชุม Pure and Applied Chemistry International Conference (PACCON) โดยสมาคมเคมีแห่งประเทศไทย ร่วมจัดกับภาควิชาเคมีจากสถาบันต่างๆ เป็นประจำทุกปี
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2557 –  เหรียญจักรพรรดิมาลา (ร.จ.พ.)
ฮอตเปปเปอร์ (วงดนตรี)

| เดอะฮอตเปปเปอร์ซิงเกอร์ส |
| --- | --- |
นักร้องและนักดนตรีวง ฮอตเปปเปอร์ คนกลาง คือ ปราจีน ทรงเผ่า ผู้ก่อตั้งวง(เสียชีวิตแล้ว)
ข้อมูลพื้นฐาน
แนวเพลง: ป็อป
อาชีพ: นักร้อง, นักดนตรี
ช่วงปี: พ.ศ. 2522 -
ค่ายเพลง: เมโทร (จัดจำหน่ายโดย อาร์เอสซาวด์) ห้องอัดเสียงทอง อิสระ

สมาชิก: ผุสดี เอื้อเฟื้อ รุ่งพิรุณ เมธานนท์
อดีตสมาชิก: กรองกาญจน์ โมราวงศ์
เดอะฮอทเปปเปอร์ซิงเกอร์ส หรือ ฮอทเปปเปอร์  (อังกฤษ: The Hot Pepper Singers - HPS) เป็นวงนักร้องประสานงานเสียงดูโอ ที่ก่อตั้งโดยปราจีน ทรงเผ่า อดีตหัวหน้าวงดิอิมพอสซิเบิ้ล  ในช่วงแรกเป็นวงทริโอ ประกอบด้วยนักร้องหญิงสามคน คือ ผุสดี เอื้อเฟื้อ, รุ่งพิรุณ เมธานนท์ และกรองกาญจน์ โมราวงศ์ ต่อมากรองกาญจน์ ไม่สามารถมาร่วมงานได้ จึงมีสมาชิกเหลือเพียงสองคน กลายเป็นวงดูโอ  ได้รับชื่อเสียงเป็นอย่างมาก
ชื่อของวง ปราจีน ทรงเผ่า นำมาจากชื่อผลงานอัลบั้มสุดท้ายของดิอิมพอสซิเบิ้ล ก่อนยุบวงในปี พ.ศ. 2520 คืออัลบั้มเพลงสากล Hot Pepper
วงฮอตเปปเปอร์ มีเพลงที่เป็นที่รู้จัก ได้แก่ "หัวใจสลาย", "ลมรัก", "อยากลืมกลับจำ" เป็นต้น
สำหรับนักดนตรีของวง ได้แก่ เสกสรร ยงยุทธ เล่นเปียโน, ศาสสัณฑ์ บุญญาศัย เล่นกีตาร์-ร้องประสานเสียงชาย, นิพนธ์ ขจรโยธิน เล่นเบส, สุรชัย เล็กแคล้วภัย เล่นกลอง, วิชัย อึ้งอัมพร เล่นแซ็กโซโฟน, มนัส พุกกะรัตน์ เล่นทรอมโบน และ ยงยุทธ มีแสง เล่นทรัมเป็ต-ร้องประสานเสียงชาย
ผลงานเพลง

เพลง ไฟสุมทรวง
เพลง รักข้ามขอบฟ้า
เพลง เก็บรัก
เพลง กลับมาเถิดที่รัก
เพลง นํ้าตาตกใน
เพลง สุดท้ายหัวใจคือเธอ
เพลง หรือว่าฉันรักเธอ
เพลง ภาษาใจ
เพลง ระทมรัก
อัลบั้มเดี่ยว

อัลบั้มชุด ฮอทเปปเปอร์ ฮอดฮิต
อัลบั้มชุด ลมรัก
อัลบั้มชุด รักข้ามขอบฟ้า
อัลบั้มชุด รอ
อัลบั้ม ฝันสลาย
อัลบั้มชุด หัวใจสลาย
อัลบั้ม เช็ดน้ำตากับอกฉัน
อัลบั้ม ยากจะหักใจลืม
อัลบั้ม ปรัศนีหัวใจ
อัลบั้ม ฉ่ำใจไหมพี่
อัลบั้ม เดอะ ฮอทเปปเปอร์ ' 86  ก.พ. 2529
อัลบั้ม ในม่านเมฆ
อัลบั้ม เพลงเอกจากทีวี ชุด คนเดินดิน
อัลบั้มชุด คนร้อยเล่ห์
อัลบั้มชุด เก็บรัก
อัลบั้มชุด ครั้งหนึ่งในความทรงจำ
อัลบั้มชุด รวมฮิต30ปี
อัลบั้มชุด ฮอทเปปเปอร์ แฟนคลับ
อัลบั้มชุด นํ้าตาฝน
อัลบั้มชุด ต้นฉบับเพลงฮิต ไฟสุมทรวง
อัลบั้มชุด มิติใหม่
อัลบั้ม สุดยอดอมตะเพลงไทย
อัลบั้ม มนต์เพลงม่านไข่มุก
อัลบั้ม สามหัวใจ
ฟีดแบค

สำหรับความหมายอื่น ดูที่ กระแสตอบรับ
| ฟีดแบ็ค |
| --- | --- |
แนวเพลง: เทคโน,ป็อปร็อก
ช่วงปี: พ.ศ. 2526 - พ.ศ. 2528
ค่ายเพลง: นิธิทัศน์ โปรโมชั่น

สมาชิก: ธนา ลวสุต รชฏ ยมาภัย เดชาพล สังข์ลำไย เจษฎา ปลั่งมณี นุสรณ์ พจน์พิพัฒน์ สุขสมิทธิ์ ชื่นประสิทธิ์
ฟีดแบ็ค คือวงดนตรีแนวเทคโน ป๊อปร็อก ช่วงยุคทศวรรษที่ 80 ของค่าย นิธิทัศน์ โดยสมาชิกของวงเป็นนักเรียนมัธยมปลายจาก โรงเรียนเซนต์คาเบรียล ทั้งหมด 6 คนได้แก่ ธนา ลวสุต, รชฏ ยมาภัย,เดชาพล สังข์ลำไย, เจษฎา ปลั่งมณี, นุสรณ์ พจน์พิพัฒน์ และ สุขสมิทธิ์ ชื่นประสิทธิ์ โดยทางวงได้รับไฟเขียวจากนิธิทัศน์ให้ผลิตผลงานเพลงและได้ ธานี ลวสุต พ่อของ ปอนด์ ธนา ซึ่งทำงานเป็นโปรดิวเซอร์ให้กับนิธิทัศน์มาควบคุมการผลิตเพลงให้
ผลงานอัลบั้ม

วงฟีดแบค ออกอัลบั้มแรกและอัลบั้มเดียวของวงในปี พ.ศ. 2527 โดยใช้ชื่ออัลบั้มว่า "Feed Back#1" เมื่อวางแผงไปแล้วปรากฏว่าได้รับ การตอบรับที่ดีแต่ทางวงก็มีอันต้องแยกวงกันไปในที่สุดเนื่องจากสมาชิกของวงแต่ละคนต้องสอบเอนทรานซ์เข้ามหาวิทยาลัยจึงไม่สามารถมาทำอัลบั้มกันต่อได้โดยในอัลบั้มนี้มีเพลงที่ได้รับความนิยมคือ ตื่นเถิดชาวไทย,ประกายเสน่หาและสิ่งที่เธอให้
ประเทือง คำประกอบ

| ประเทือง คำประกอบม> ป.ช., ม.ว.ม., จ.ภ. |
| --- | --- |

รัฐมนตรีช่วยว่าการกระทรวงอุตสาหกรรม
ดำรงตำแหน่ง 29 กันยายน พ.ศ. 2535 – 13 กรกฎาคม พ.ศ. 2538
นายกรัฐมนตรี: ชวน หลีกภัย
รัฐมนตรีช่วยว่าการกระทรวงพาณิชย์
ดำรงตำแหน่ง 8 มกราคม – 20 เมษายน พ.ศ. 2519
นายกรัฐมนตรี: หม่อมราชวงศ์คึกฤทธิ์ ปราโมช
รัฐมนตรีช่วยว่าการกระทรวงพาณิชย์
ดำรงตำแหน่ง 15 กุมภาพันธ์ – 13 มีนาคม พ.ศ. 2518
นายกรัฐมนตรี: หม่อมราชวงศ์เสนีย์ ปราโมช
 
ข้อมูลส่วนบุคคล
เกิด: 23 กุมภาพันธ์ พ.ศ. 2470 (97 ปี) อำเภอท่าตะโก จังหวัดนครสวรรค์ ประเทศสยาม
คู่สมรส: อำภา คำประกอบ

ประเทือง คำประกอบ อดีตรัฐมนตรีช่วยว่าการกระทรวงพาณิชย์ ในรัฐบาลหม่อมราชวงศ์เสนีย์ ปราโมช อดีตรัฐมนตรีช่วยว่าการกระทรวงการต่างประเทศ ในรัฐบาลหม่อมราชวงศ์คึกฤทธิ์ ปราโมช และอดีตรัฐมนตรีช่วยว่าการกระทรวงอุตสาหกรรม ในรัฐบาลชวน หลีกภัย และอดีตสมาชิกสภาผู้แทนราษฎรจังหวัดนครสวรรค์ 8 สมัย
ประวัติ

ประเทือง คำประกอบ เกิดเมื่อวันที่ 23 กุมภาพันธ์ พ.ศ. 2470 ที่อำเภอท่าตะโก จังหวัดนครสวรรค์ เป็นหลานชายของนายสวัสดิ์ คำประกอบ เขาจบการศึกษาระดับปริญญาตรี ด้านวิศวกรรมศาสตร์ จากคณะวิศวกรรมศาสตร์ จุฬาลงกรณ์มหาวิทยาลัย
การทำงาน

ประเทือง คำประกอบ ได้รับเลือกตั้งเป็นสมาชิกสภาผู้แทนราษฎรจังหวัดนครสวรรค์ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ไม่สังกัดพรรคการเมือง ต่อมาในปี พ.ศ. 2518 ได้เข้าร่วมงานกับพรรคเกษตรสังคม พร้อมกับนายสวัสดิ์ คำประกอบ และได้รับเลือกตั้งในการเลือกตั้ง พ.ศ. 2518 และ พ.ศ. 2522 ในปี พ.ศ. 2526 ได้รับเลือกตั้งในสังกัดพรรคกิจสังคม ในปี พ.ศ. 2529 และ พ.ศ. 2531 ได้รับเลือกตั้งในสังกัดพรรคสหประชาธิปไตย ในการเลือกตั้งเดือนมีนาคม พ.ศ. 2535 สอบตก และในการเลือกตั้งเดือนกันยายน พ.ศ. 2535 และ พ.ศ. 2538 สังกัดพรรคชาติพัฒนา ต่อมาในปี พ.ศ. 2539 เขาได้รับเลือกเป็นสมาชิกสภาร่างรัฐธรรมนูญ
ประเทือง คำประกอบ ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลของหม่อมราชวงศ์เสนีย์ ปราโมช ในปี พ.ศ. 2518 แต่ต้องพ้นจากหน้าที่ตั้งแต่ยังมิได้เริ่มปฏิบัติงาน เนื่องจากคณะรัฐมนตรีไม่ได้รับความไว้วางใจจากสภาในการแถลงนโยบาย ด้วยคะแนนไว้วางใจ 111 เสียง ไม่ไว้วางใจ 152 เสียง ต่อมาได้รับแต่งตั้งเป็นรัฐมนตรีช่วยว่าการกระทรวงพาณิชย์อีกสมัย ในรัฐบาลของหม่อมราชวงศ์คึกฤทธิ์ ปราโมช ในปี พ.ศ. 2519
ในปี พ.ศ. 2535 ได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลของนายชวน หลีกภัย
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
คุคส์ฮาเฟิน

| คุคส์ฮาเฟิน  Cuxhoben (เยอรมันต่ำ) |
| --- | --- |
เมือง
Kugelbake
   ตราอาร์ม
ที่ตั้งของคุคส์ฮาเฟิน ในอำเภอคุคส์ฮาเฟิน  
คุคส์ฮาเฟิน แสดงแผนที่เยอรมนีคุคส์ฮาเฟิน แสดงแผนที่รัฐนีเดอร์ซัคเซิน
พิกัด:  53°51′40″N 08°41′40″E﻿ / ﻿53.86111°N 8.69444°E﻿ / 53.86111; 8.69444
ประเทศ: เยอรมนี
รัฐ: นีเดอร์ซัคเซิน
อำเภอ: คุคส์ฮาเฟิน  
การปกครอง
 • นายกเทศมนตรี (2019–24) : Uwe Santjer (SPD)
พื้นที่
 • ทั้งหมด: 161.91 ตร.กม. (62.51 ตร.ไมล์)
ความสูง: 2 เมตร (7 ฟุต)
ประชากร (2020-12-31)
 • ทั้งหมด: 48,326 คน
 • ความหนาแน่น: 300 คน/ตร.กม. (770 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 27472, 27474, 27476, 27478
รหัสโทรศัพท์: 04721-04724
ทะเบียนพาหนะ: CUX
เว็บไซต์: www.cuxhaven.de
คุคส์ฮาเฟิน (เยอรมัน: Cuxhaven) เป็นเมืองและที่ตั้งการปกครองของอำเภอคุคส์ฮาเฟิน ในรัฐนีเดอร์ซัคเซิน ประเทศเยอรมนี เมืองนี้ตั้งอยู่เหนือสุดของรัฐนีเดอร์ซัคเซิน ตั้งอยู่บนชายฝั่งทะเลเหนือ บริเวณปากแม่น้ำเอ็ลเบอ
เมืองคุคส์ฮาเฟินเป็นที่ตั้งของท่าเทียบเรือประมงและจุดจดทะเบียนเรือที่สำคัญให้กับเมืองฮัมบวร์ค เช่นเดียวกับคลองคีล จนถึงปี 2008 การท่องเที่ยวก็เป็นเรื่องสำคัญเช่นกัน
ทัวร์ ออฟ ไทยแลนด์ 2024

ทัวร์ ออฟ ไทยแลนด์ 2024 ชิงถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นการแข่งขันจักรยานทางไกลจัดขึ้นระหว่างวันที่ 1 ถึง 6 เมษายน พ.ศ. 2567 โดยเส้นทางเริ่มจากจังหวัดพิษณุโลก 
ผ่านจังหวัดอุตรดิตถ์, จังหวัดสุโขทัย, จังหวัดกำแพงเพชร, จังหวัดพิจิตร, จังหวัดนครสวรรค์ และไปสิ้นสุดที่อุทยานประวัติศาสตร์ศรีเทพ จังหวัดเพชรบูรณ์ การแข่งขันเป็นส่วนหนึ่งของยูซีไอเอเชียทัวร์ 2024 ระดับ 2.1
ทีม

มี 15 ทีมเข้าร่วมการแข่งขัน ประกอบด้วย 11 ทีมจากยูซีไอคอนติเนนตัลทีม และ 4 ทีมชาติ
ยูซีไอคอนติเนนตัลทีม (UCI Continental Teams) (11)
เซนต์จอร์จ คอนติเนนตัล ไซคลิง ทีม
ไชนากลอรี–เมนเทค ไซคลิง ทีม
นูซันตารา ไซคลิง ทีม
แอลเอ็กซ์ ไซคลิง ทีม
ตรังกานู ไซคลิง ทีม
มาเลเซีย โปร ไซคลิง
โก ฟอร์ โกลด์ ฟิลิปปินส์
เซเว่นอีเลฟเว่น คลิปป์ โรดไบก์ ฟิลิปปินส์
แกรนท์ ธอร์นตัน ไซคลิง ทีม
รู้ใจ อินชัวรันส์
ไทยแลนด์ คอนติเนนตัล ไซคลิง ทีม
ทีมชาติ (4)
ฮ่องกง
มาเลเซีย
สิงคโปร์
ไทย
เส้นทาง

| สเตจ | วันที่ | เส้นทาง | ระยะทาง | รูปแบบ | รูปแบบ | ผู้ชนะสเตจ |
| --- | --- | --- | --- | --- | --- | --- |
| 1 | 1 เมษายน | จังหวัดพิษณุโลก ไป อุทยานประวัติศาสตร์สุโขทัย | 131 km (81 mi) |  | ทางเรียบ |  ลูคัส คาร์สเตนเซน (GER) |
| 2 | 2 เมษายน | อุทยานประวัติศาสตร์สุโขทัย ไป อุทยานประวัติศาสตร์สุโขทัย | 202.3 km (125.7 mi) |  | ทางเรียบ |  มูฮัมมัด นูร์ ไอมัน บิน รอสลี (MAS) |
| 3 | 3 เมษายน | อุทยานประวัติศาสตร์สุโขทัย ไป บ้านรักไทย | 128.3 km (79.7 mi) |  | เนินเขา |  พีระพล ชาวเชียงขวาง (THA) |
| 4 | 4 เมษายน | จังหวัดพิษณุโลก ไป จังหวัดเพชรบูรณ์ | 155.9 km (96.9 mi) |  | เนินเขา |  เจสซี เอวาร์ต (IRL) |
| 5 | 5 เมษายน | จังหวัดพิษณุโลก ไป จังหวัดพิจิตร | 159 km (99 mi) |  | ทางเรียบ |  เนติ สมานสันติ (THA) |
| 6 | 6 เมษายน | จังหวัดพิจิตร ไป อุทยานประวัติศาสตร์ศรีเทพ | 190.8 km (118.6 mi) |  | ทางเรียบ |  นิก เคอร์โกซู (NZL) |
| รวม | รวม | รวม | 967.3 km (601.1 mi) | 967.3 km (601.1 mi) | 967.3 km (601.1 mi) | 967.3 km (601.1 mi) |
ตารางผู้ชนะในแต่ละประเภท

| สเตจ | ผู้ชนะ | ผู้นำเวลารวม  | ผู้นำคะแนนรวม  | นักปั่นยอดเยี่ยมอาเซียน  | เจ้าภูเขา  | เวลารวมประเภททีม |
| --- | --- | --- | --- | --- | --- | --- |
| 1 | ลูคัส คาร์สเตนเซน | ลูคัส คาร์สเตนเซน | รัชชานนท์ เยาวรัตน์ | รัชชานนท์ เยาวรัตน์ | ไม่มีการมอบรางวัล | ไทยแลนด์ คอนติเนนตัล ไซคลิง ทีม |
| 2 | มูฮัมมัด นูร์ ไอมัน บิน รอสลี | ลูคัส คาร์สเตนเซน | ลูคัส คาร์สเตนเซน | โมฮัมหมัด อิซซัต ฮิลมี อับดุล ฮาลิล | ไม่มีการมอบรางวัล | ตรังกานู ไซคลิง ทีม |
| 3 | พีระพล ชาวเชียงขวาง | พีระพล ชาวเชียงขวาง | ลูคัส คาร์สเตนเซน | พีระพล ชาวเชียงขวาง | พีระพล ชาวเชียงขวาง | รู้ใจ อินชัวรันส์ |
| 4 | เจสซี เอวาร์ต | เอ็ดเน ฟัน เอนเกเลน | ลูคัส คาร์สเตนเซน | ธนาคาร ไชยาสมบัติ | อัซต์นัน เมาลานา | รู้ใจ อินชัวรันส์ |
| 5 | เนติ สมานสันติ | เอ็ดเน ฟัน เอนเกเลน | โมฮัมหมัด อิซซัต ฮิลมี อับดุล ฮาลิล | ธนาคาร ไชยาสมบัติ | ไม่มีการมอบรางวัล | รู้ใจ อินชัวรันส์ |
| 6 | นิก เคอร์โกซู | เอ็ดเน ฟัน เอนเกเลน | โมฮัมหมัด อิซซัต ฮิลมี อับดุล ฮาลิล | ธนาคาร ไชยาสมบัติ | ไม่มีการมอบรางวัล | รู้ใจ อินชัวรันส์ |
| Final | Final | เอ็ดเน ฟัน เอนเกเลน | โมฮัมหมัด อิซซัต ฮิลมี อับดุล ฮาลิล | ธนาคาร ไชยาสมบัติ | ไม่มีการมอบรางวัล | รู้ใจ อินชัวรันส์ |
แหล่งข้อมูลอื่น

เว็บไซต์ทางการ
| ด ค กทัวร์ ออฟ ไทยแลนด์ |
| --- | --- |
 2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  2024
คตินิยมสากล

คตินิยมสากล (อังกฤษ: cosmopolitanism) คือแนวคิดที่ว่ามนุษย์ทุกคนเป็นสมาชิกของชุมชนเดียวกัน คตินิยมนี้เป็นทั้งการกำหนดและความปรารถนา โดยเชื่อว่ามนุษย์สามารถและควรเป็น "พลโลก" (world citizens) ใน "ชุมชนสากล" ได้ แนวคิดนี้ครอบคลุมมิติและแนวทางต่าง ๆ ของชุมชน เช่น การส่งเสริม มาตรฐานศีลธรรมสากล การจัดตั้งโครงสร้างทางการเมืองระดับโลก หรือการพัฒนาฐานช่องทางสำหรับการแสดงออกทางวัฒนธรรมและความอดทนร่วมกัน
ตัวอย่างเช่น Kwame Anthony Appiah แสดงให้เห็นชุมชนนานาชาติที่บุคคลจากสถานที่ต่าง ๆ (ทางกายภาพ เศรษฐกิจ ฯลฯ) มีความสัมพันธ์ที่เคารพซึ่งกันและกัน แม้จะมีความเชื่อที่แตกต่างกัน (ทางศาสนา การเมือง ฯลฯ) ในความหมายที่กว้างกว่าแต่มีความเกี่ยวข้องกัน คำว่า "cosmopolitan" ยังใช้เพื่ออธิบายสถานที่ที่ผู้คนที่มีพื้นเพทางชาติพันธุ์ วัฒนธรรม และ/หรือศาสนาที่หลากหลายอาศัยอยู่ร่วมกันและโต้ตอบกัน
วอลเลย์บอลหญิง ซี วี.ลีก 2023 – สนามที่ 2

| รายละเอียด |
| --- | --- |
ประเทศเจ้าภาพ:  ไทย
เมือง:  เชียงใหม่
วันที่: 11–13 สิงหาคม
ทีม: 4 (จาก 1 สมาพันธ์)
สถานที่: 1 (ใน 1 เมืองเจ้าภาพ)
ชนะเลิศ:  ไทย (สมัยที่ 5th)
รองชนะเลิศ:  เวียดนาม
อันดับที่ 3:  อินโดนีเซีย
อันดับที่ 4:  ฟิลิปปินส์
รางวัล
ผู้เล่นทรงคุณค่า:  ชัชชุอร โมกศรี
ตัวเซ็ตยอดเยี่ยม:  Arneta Putri Amelian
ตัวตบหัวเสายอดเยี่ยม:  Vi Thị Như Quỳnh  Ratri Wulandari
ตัวบล็อกกลางยอดเยี่ยม:  จรัสพร บรรดาศักดิ์  Đoàn Thị Xuân
ตัวตบตรงข้ามยอดเยี่ยม:  Alyssa Solomon
ตัวรับอิสระยอดเยี่ยม:  ปิยะนุช แป้นน้อย
เว็บไซต์อย่างเป็นทางการ
ซี วี.ลีก
← ก่อนหน้าถัดไป →
วอลเลย์บอลหญิง ซี วี.ลีก 2023 – สนามที่ 2 เป็นการแข่งขันในสนามที่ 2 ของวอลเลย์บอลหญิง ซี วี.ลีก 2023  ซึ่งแข่งขันโดยทีมวอลเลย์บอลหญิงทีมชาติจำนวน 4 ทีม ที่เป็นสมาชิกของสมาคมวอลเลย์บอลแห่งเอเชียตะวันออกเฉียงใต้ (SAVA) ซึ่งเป็นหน่วยงานกำกับดูแลกีฬาระดับภูมิภาคในสังกัดสมาพันธ์วอลเลย์บอลเอเชีย (AVC) โดยแข่งขันที่จังหวัดเชียงใหม่ ประเทศไทย ระหว่างวันที่ 11–13 สิงหาคม
ทีม

อินโดนีเซีย
ฟิลิปปินส์
ไทย
เวียดนาม
ผลการแข่งขัน

เวลาทั้งหมดเป็นเวลามาตรฐานอินโดจีน (UTC+07:00)
| อันดับ | ทีม | แข่ง | ชนะ | แพ้ | คะแนน | เซตชนะ | เซตแพ้ | อัตราส่วน | แต้มชนะ | แต้มแพ้ | อัตราส่วน |
| --- | --- | --- | --- | --- | --- | --- | --- | --- | --- | --- | --- |
| 1 |  ไทย (H) | 3 | 3 | 0 | 9 | 9 | 0 | MAX | 225 | 169 | 1.331 |
| 2 |  เวียดนาม | 3 | 2 | 1 | 6 | 6 | 4 | 1.500 | 241 | 215 | 1.121 |
| 3 |  อินโดนีเซีย | 3 | 1 | 2 | 3 | 3 | 7 | 0.429 | 208 | 242 | 0.860 |
| 4 |  ฟิลิปปินส์ | 3 | 0 | 3 | 0 | 2 | 9 | 0.222 | 231 | 279 | 0.828 |
ปรับปรุงข้อมูลล่าสุด วันที่ 14 สิงหาคม 2023. แหล่งที่มา: หนังสือสรุปรายวันเล่มที่ 4
 เจ้าภาพ.
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 11 ส.ค. | 15:00 | เวียดนาม   | 3–0 |   อินโดนีเซีย  | 25–19 | 25–22 | 25–10 |   |   | 75–51 | รายงาน |
| 11 ส.ค. | 18:00 | ฟิลิปปินส์   | 0–3 |   ไทย  | 15–25 | 17–25 | 18–25 |   |   | 50–75 | รายงาน |
| 12 ส.ค. | 12:00 | เวียดนาม   | 3–1 |   ฟิลิปปินส์  | 25–19 | 25–27 | 31–29 | 25–14 |   | 106–89 | รายงาน |
| 12 ส.ค. | 15:00 | อินโดนีเซีย   | 0–3 |   ไทย  | 23–25 | 20–25 | 16–25 |   |   | 59–75 | รายงาน |
| 13 ส.ค. | 15:00 | ฟิลิปปินส์   | 1–3 |   อินโดนีเซีย  | 25–22 | 21–25 | 22–25 | 24–26 |   | 92–98 | รายงาน |
| 13 ส.ค. | 18:00 | ไทย   | 3–0 |   เวียดนาม  | 25–15 | 25–23 | 25–22 |   |   | 75–60 | รายงาน |
รางวัล

ผู้เล่นทรงคุณค่า
 ชัชชุอร โมกศรี (THA)
ตัวเซ็ตยอดเยี่ยม
 Arneta Putri Amelian (INA)
ตัวตบหัวเสายอดเยี่ยม
 Vi Thị Như Quỳnh (VIE)
 Ratri Wulandari (INA)
ตัวบล็อกกลางยอดเยี่ยม
 จรัสพร บรรดาศักดิ์ (THA)
 Đoàn Thị Xuân (VIE)
ตัวตบตรงข้ามยอดเยี่ยม
 Alyssa Solomon (PHI)
ตัวรับอิสระยอดเยี่ยม
 ปิยะนุช แป้นน้อย (THA)
ดูเพิ่ม

วอลเลย์บอลหญิง ซี วี.ลีก 2023
วอลเลย์บอลหญิง ซี วี.ลีก 2023 – สนามที่ 1